याण सुनिश्चित समझता है इसलिये न तो वह स्वयं किसी अलग अर्थात् समय नष्ट करने वाले रास्ते पर चलता है व न ही किसी व्यक्ति को उस पर चलने का उपदेश देता है। संक्षेप में अनन्य कृष्ण - भक्ति ही इस मठ का प्राण है।
श्रीभगवद - प्रेम की प्राप्ति के लिये जो मठ का आश्रय लेते हैं वे त्याग या भोग की कसरत में अपने मूल्यवान समय और शक्ति का अपव्यय नहीं करते। वे तो श्रीभगवद्- प्रीति के अनुकूल और प्रतिकूल को समझकर शास्त्र और महाजनों के द्वारा बताये गये रास्ते के अनुसार ही विषयों को ग्रहण करते हैं व त्याग करते हैं। वास्तविकता भी यही है कि युक्त - वैराग्य ही भक्ति का सहायक है।
उपाय है।
शुद्ध - भक्त का संग ही भक्ति का हेतु एवं पोषक है।
निष्कपट सेवा ही साधुसंग तथा श्रेष्ठसंग की प्राप्ति का अचूक
सज्जनों का अथवा सेवा करने के इच्छुक एवं श्रीकृष्ण का अन्वेषण करने वाले साधकों का कभी अमंगल नहीं होता।
भक्त - वत्सल भगवान श्रीहरि अपना भजन करने वाले साधकों को विभिन्न प्रकार से सत्मार्ग का प्रदर्शन करते हुये, उन्हें अपने चरणकमलों के मधु को पान करने का सुनिश्चित सुयोग प्रदान करते रहते हैं।
गुरु का अर्थ होता है - अज्ञान नाशकारी । चूँकि अखण्ड ज्ञान तत्व - भगवान् के आविर्भाव से अज्ञान दूरीभूत हो जाता है, इसलिये मूल गुरु - श्रीभगवान् हैं।
जिन्होंने हमें साक्षात् रूप से आकर्षित कर भगवान् की सेवा में नियोजित किया है, जो भगवान् की ही दूसरी मूर्ति हैं - वे मेरे श्रीगुरुपादपद्म हैं - विश्वव्यापी श्रीचैतन्य मठ और श्रीगौड़ीय मठों के प्रतिष्ठाता, नित्यलीला प्रविष्ट प्रभुपाद श्रीमद्भक्ति सिद्धान्त सरस्वती गोस्वामी ठाकुर।
तृतीय गुरुपादपद्म हैं- वैष्णवगण । गुरुदेव जैसे शिष्य को हमेशा सेव्य की सेवा में नियोजित रखते हैं, उसी प्रकार वैष्णव लोग भी मुझे मेरे परमाराध्य की सेवा में नियुक्त रखते हैं।
इसके अतिरिक्त शिष्य लोग भी एक प्रकार के गुरु हैं । वे शिष्य रूप में रहते हुये भी वास्तविक रूप में गुरु का काम ही करते हैं; क्योंकि शिष्यों के रहते गुरु गलत कार्य नहीं कर सकता। ये भी एक तरह का शासन है व गुरु का कार्य है।
यदि श्रीकृष्ण में प्रीति नहीं हुई, मेरे प्रभु की सेवा नहीं हुई, तब ऐसे त्याग की एक कौड़ी कीमत भी नहीं है, बल्कि यह एक फल्गु त्याग है। इस प्रकार के बहिर्मुख त्यागी, ब्रह्मचारी की अपेक्षा भगवत् सेवा परायण व्यक्ति हमारा प्रिय है और ऐसे त्यागी व ब्रह्मचारियों से कई गुणा श्रेष्ठ है।
अधोक्षज वस्तु भगवान श्रीहरि की अप्राकृत इन्द्रियाँ हैं। उन्हीं इन्द्रियों के द्वारा वे अप्राकृत लीलायें करते हैं। उनकी सब लीलायें नित्य हैं। उस लीला विलास के ईंधन के रूप में प्रकाशित होना ही प्रत्येक जीव का आत्मधर्म है।
श्रीकृष्ण नित्य हैं, उनकी शक्ति भी नित्य है तथा उनकी शक्ति के अंश जीव भी नित्य हैं, इसलिए दोनों का सम्बन्ध भी नित्य है। चूँकि शक्ति, शक्तिमान के अधीन होती है इसलिये जीव कृष्ण का नित्यदास है । श्रीकृष्ण की प्रीति ही